প্রজাতন্ত্র দিবস উপলক্ষে দিল্লিতে কুচওয়াজের মহড়া, যান চলাচলে নির্দেশিকা

নয়াদিল্লি: আর কয়েকদিন পরেই গোটা দেশজুড়ে (India) সাধারণতন্ত্র (Republic Day) দিবস পালিত হবে। ২৬ শে জানুয়ারি (26 january) উপলক্ষ্যে, কড়া নিরাপত্তায় মুড়ে রাখা হয়েছে দিল্লিকে।

৭৬ তম প্রজাতন্ত্র দিবস উদযাপন করবে দেশ। সেই বিশেষ দিনের জন্য দিল্লির কর্তব্য পথে (Kartavya Path) কুচকাওয়াজের মহড়া পুরোদমে চলছে। ২৬ জানুয়ারির দিন কর্তব্য পথে রাজকীয় প্রজাতন্ত্র দিবসের কুচকাওয়াজ শুরু হবে সকাল ১০টায়। এই বছরের থিম ‘স্বর্ণিম ভারত: বিরাট ও বিকাশ’ (সোনার ভারত: ঐতিহ্য ও উন্নয়ন)।

এদিকে প্রজাতন্ত্র দিবসের আগেই পাঁচ দিন ব্যাপি ভারত মোবিলিটি গ্লোবাল এক্সপো 2025 আয়োজন করেছে। নয়া দিল্লির ভারত মন্ডপম এবং যশোভূমিতে এবং গ্রেটার নয়ডার ইন্ডিয়া এক্সপো সেন্টার এবং মার্টে ভারত মবিলিটি গ্লোবাল এক্সপো অনুষ্ঠিত হচ্ছে। ইভেন্টটি ১৭-২২ জানুয়ারি পর্যন্ত চলবে।

আরও পড়ুন: ফেব্রুয়ারিতেই ‘মোদি ৩.০ সরকারে’র দ্বিতীয় পূর্ণাঙ্গ বাজেট

রাজধানীতে যান চলাচলের সুবিধার্থে, দিল্লি পুলিশ আগামী কয়েক দিনের বিশেষ নির্দেশিকা (Delhi Police Issues Traffic Advisory) জারি করেছে। এক্স হ্যান্ডেলে পোস্ট দিয়ে দিল্লি পুলিশ জানিয়েছে, ১৭, ১৮, ২০, ২১ তারিখের জন্য বিশেষ গাইডলাইন থাকবে। কর্তব্যপথ- রফি মার্গ ক্রসিং, কর্তব্যপথ- জনপথ ক্রসিং, কর্তব্যপথ- মানসিংহ রোড ক্রসিং এবং কর্তব্যপথ- সি- হেক্সাগনের জন্য এই নির্দিষ্ট তারিখগুলিতে সকাল ১০:১৫ থেকে দুপুর ১২:৩০ পর্যন্ত ট্র্যাফিক বিধিনিষেধ জারি করা হবে।

ট্রাফিক অ্যাডভাইজরি অনুসারে, উত্তর দিল্লি থেকে দক্ষিণ দিল্লি যাওয়ার যাত্রীরা রিং রোড, সারাই কালে খান, আইপি নিতে পারেন। যারা পূর্ব ও দক্ষিণ পশ্চিম দিল্লিতে যাবে তারা রিং রোড ও বন্দে মাতরম পথ ধরতে পারেন। বিনয় মার্গ, শান্তি পথ থেকে আসা যাত্রীরা নয়া দিল্লির সর্দার প্যাটেল মার্গ, মার্দার টেরেসা ক্রিসেন্ট, মাদার তেরেসা ক্রিসেন্ট, গোলচত্বর আরএমএল, বাবা খড়ক সিং মার্গ বা পার্ক স্ট্রিট হয়ে মন্দির মার্গ হয়ে উত্তর ও নয়াদিল্লির দিকে এগিয়ে যেতে পারেন।

পুলিশ ট্রাফিক নিয়ম মেনে চলার জন্য ধৈর্য্য রক্ষার অনুরোধ জানিয়েছেন। অসুবিধা এড়াতে যাত্রার আগে থেকেই পরিকল্পনা করার নির্দেশ দেওয়া হয়েছে।